Stærsta hjólreiðakeppni landsins mun halda áfram á næsta ári undir nýju nafni , Síminn Cyclothon . Keppnin mun fara fram dagana 23. – 26. júní 2020 og mun hjólreiðafólk frá öllum heimshornum upplifa stórbrotna náttúru og íslenskt veðurfar í öllum sínum birtingarmyndum undir miðnætursól . Síminn Cyclothon er ekki aðeins hjólreiðakeppni heldur er á hverju ári verðugt málefni valið til að styrkja í gegnum áheitasöfnun keppninnar . Keppendur og lið safna áheitum sem renna óskipt til málefnisins . Í ár eru það sumarbúðir Styrktarfélags lamaðra og fatlaðra í Reykjadal sem njóta góðs af áheitasöfnuninni . Orri Hauksson forstjóri Símans afhenti forstöðumanni Reykjadals , Margréti Völu Marteinsdóttur , söfnunarféð í höfuðstöðvum Símans . Stuðningurinn mun nýtast vel til frekari uppbyggingar á því frábæra starfi sem unnið er í Reykjadal . „ Við erum afskaplega stolt að setja nafn okkar við þessa frábæru keppni og tryggja að hún verði haldin áfram . Cyclothon keppnin tengist okkur sterkum böndum því bæði höfum við tekið þátt í henni ásamt því að Magnús Ragnarsson framkvæmdastjóri hjá Símanum er annar stofnandi hennar með Skúla Mogensen . “ segir Orri Hauksson forstjóri Símans . Er nauðsynlegt að búa í heitu loftslagi og borða miðjarðarhafsmataræði til að ná háum aldri eða er hægt að tileinka sér lífsstíl og hætti sem stuðla að háum aldri og almennu heilbrigði óháð landfræðilegri staðsetningu ? Lík finnst í skógi nálægt Larvik í Noregi . Lögreglumaðurinn Wisting sem rannsakar hrottalegustu glæpi Noregs , er fenginn í málið . Sönnunargögn benda til bandarísks fjöldamorðingja sem hefur verið á flótta í 20 ár . Wisting fær liðsauka frá FBI en alríkislögreglukonan er leikin er af Carrie-Ann Moss sem sló í gegn í Matrix myndunum . Wisting er ein stærsta sjónvarpsþáttaröð sem hefur komið frá Noregi og hefur hlotið gríðarlega góða dóma . Þættirnir eru byggðir á vinsælum bókum eftir Jørn Lier Horst . Öll þáttaröðin er komin í Sjónvarp Símans Premium . Sjáðu brot úr þáttunum hér . Glæný þáttaröð af Love Island er hafin í Sjónvarpi Símans Premium . Í þáttunum er fylgst með hópi af einstaklingum í afskekktri glæsivillu , sem para sig saman í leit að ástinni . Love Island eru vinsælustu raunveruleikaþættir Bretlands og síðasta þáttaröð sló í gegn í Sjónvarpi Símans Premium . Það er glæný villa í Suður-Afríku sem keppendur koma til með að búa í næstu vikur þar sem þau eru mynduð allan sólahringinn . Þar keppast þau við að finna ástina , og vinna 50 þúsund punda verðlaunafé . Fimm þættir koma inn í hverri viku og eru fyrstu þættirnir þegar komnir inn í Sjónvarp Símans Premium . Sjáðu brot úr þáttunum hér . The Capture er ein besta spennuþáttaröð BBC í áraraðir . Þættirnir eru fjalla um ungan hermann sem er sakaður um morð . Lögreglukona sem rannsakar málið kemst á snoðir um að ekki er allt með felldu og málið gæti verið hluti af stærra samsæri . Þáttaröðin hefur hlotið mjög góða dóma og er komin í heild sinni í Sjónvarp Símans Premium . Sjáðu brot úr þáttunum hér . Flugmaðurinn og piparsveinninn Peter Weber leitar nú að ástinni í nýrri þáttaröð af The Bachelor . Peter eða Pilot Pete sló í gegn sem vonbiðill Hönnu Brown í síðustu þáttaröð af The Bachelorette . Nú er hópur af 30 konum sem keppa um hjarta piparsveinsins Peter . Hægt er að kynna sér keppendur nánar hér . The Bachelor eru með vinsælustu þáttaröðunum í Sjónvarpi Símans Premium . Nýr þáttur bætist við í hverri viku eftir að hann er frumsýndur vestanhafs . Lifum lengur - önnur þáttaröð Helga Arnardóttir leitar út fyrir landsteinana við rannsókn á langlífi í annarri þáttaröð af Lifum lengur . Þetta eru vandaðir heimildarþættir um heilbrigt líferni þar sem Helga leitar svara við spurningunni " Hver er lykillinn að langlífi ? " . Hún heimsækir langlífustu svæði heims sem kallast Bláu svæðin . Þar lifir fólk oft til yfir hundrað ára aldurs og lífstílssjúkdómar eru sjaldgæfari . Einnig er fjallað um langlífi á Íslandi sem er töluvert . Á Íslandi ná margir hundrað ára aldri þótt landið sé ekki á lista yfir langlífustu þjóðir heims . Lífstíll þeirra og þá helst níræðra og tíræðra er þó um margt líkur lífstíl langlífustu þjóða heims . Öll þáttaröðin af Lifum lengur er í Sjónvarpi Símans Premium . Ævintýralegur flótti eða Tangled er Disney mynd frá 2010 . Eftir að hafa fengið töframátt í gullið hár sitt var Garðabrúðu ( Rapunzel ) rænt úr höll sinni um miðja nótt af hinni göldróttu Mother Gothel og haldið fanginni í leynilegum turni . Nú er Garðabrúða orðin unglingur og hár hennar meira en 20 metra langt . Hún hefur verið í turninum allt sitt líf og hún er orðin forvitin um heiminn . Einn daginn kemur þorparinn Flynn Rider að turninum og heillast af Garðabrúðu sem gerir samning við hann um að fylgja sér til staðarins þar sem ljósin skína svo skært , og hún sér á hverju ári á afmælisdeginum sínum . í kjölfarið tekur við spennandi ferðalag þeirra . Tangled er komin í Sjónvarp Símans Premium .